אורי קוקיה

אורי קוקיה (נולד ב-14 במאי 1981 ביבנה) הוא כדורסלן עבר ישראלי ששיחק בעמדות הפאוור פורוורד והסנטר וכיום משמש כמאמן. קוקיה הוא הכדורסלן הישראלי הפעיל הראשון והשלישי אחרי ברק עטר וג'ניה דודוצקין בין הספורטאים מקצוענים-פעילים אשר יצא מהארון כהומוסקסואל.

 ביוגרפיה 
קוקיה נולד וגדל ביבנה, בנו של פרופ' אהוד קוקיה, רופא.

בילדותו שיחק קוקיה במכבי רחובות. בגיל 16 עבר למחלקת הנוער של הפועל תל אביב ובעונת  ערך את הופעת הבכורה בקבוצת הבוגרים (בליגה הלאומית) נגד אליצור ראשון לציון. בעונה שלאחר מכן עבר לעירוני נהריה, בה מיעט לקבל דקות משחק, אולם סייע לקבוצה להעפיל לליגת העל.

בעונת  עבר להפועל גליל עליון ואף על פי ששיחק רק כ-14.8 דקות בממוצע למשחק קבע ממוצעים נאים של 4.2 נקודות, 4.4 ריבאונדים ו-1.1 חטיפות למשחק. לאחר מכן חזר לנהריה והגיע עימה לרבע גמר היורופליג בעונת . בעונה שלאחר מכן שיחק בבני השרון, ואחר כך חזר שוב לנהריה ושיחק בה במשך שלוש שנים. במהלך עונת  עבר למכבי חיפה מהליגה הלאומית, בה היה לראשונה לשחקן מרכזי, תוך כדי שהוא מעמיד ממוצעים של 9 נקודות, 9.5 ריבאונדים, 1.2 אסיסטים ו-2.3 חטיפות בכ-29 דקות למשחק. הוא הוביל את קבוצתו לזכייה באליפות הליגה ולעלייה לליגת העל.

בעונת  חתם קוקיה בהפועל חולון והמשיך במגמת העלייה שלו כשקלע 6.6 נקודות והוריד 7.1 ריבאונדים בממוצע למשחק וזכה עם קבוצתו בגביע המדינה, כאשר הוא קלע בגמר 4 נקודות. כמו כן, זכה בתואר השחקן המשתפר של העונה בליגת העל.

בעקבות יכולתו בחולון, נכלל קוקיה בסגל המורחב של נבחרת ישראל לאליפות אירופה 2009, אך נופה לפני תחילת הטורניר. לקראת תחילת עונת  חתם בקבוצת הפועל ירושלים.

בקיץ 2013 חתם במכבי חיפה לשנתיים.

בקיץ 2014 פרש מכדורסל ומונה כעוזר מאמן שני לדני פרנקו בהפועל ירושלים וזכה עימה באליפות המדינה.

בקיץ 2015 חזר קוקיה מפרישה, וחתם בהפועל רמת גן מהליגה הלאומית, ובאמצע העונה חתם בעירוני נהריה.

בקיץ 2016, חתם במכבי קריית גת. בהמשך שנת 2016, חזר קוקיה להפועל רמת גן.

בקיץ 2018, חתם באליצור יבנה אך בינואר 2019 שב להפועל רמת גן.

בקיץ 2019 הודיע כי החליט לפרוש ממשחק פעיל בפעם השנייה ומונה כמאמן ראשי במכבי עירוני רמת גן, בעונתו הראשונה הוביל את הקבוצה לליגה הלאומית. במרץ 2021 פוטר מאימון הקבוצה והחולף בשמוליק ברנר.

ב-5 במאי 2021 פורסם כי ימונה למאמן ראשי באליצור יבנה במקום יניב בורגר.

בעונתו הראשונה ביבנה הוביל קוקיה את הקבוצה למקום ה-2 עם מאזן של 21 ניצחונות ו-3 הפסדים, לאחר מכן בשלב הפלייאוף הוביל את הקבוצה לרצף ניצחונות ברבע הגמר על הפועל כפר קאסם ובחצי הגמר על מכבי אשדוד והעפיל עמה לגמר הליגה בו הפסידה למכבי רחובות.

בעונת 2022/2023 הוביל את הקבוצה לסיום במקום ה-1 במאזן 25 ניצחונות והפסד בודד, בשלבי הפלייאוף גברה הקבוצה 2–0 על עירוני קריית אונו ובשלב חצי הגמר גברה 2–1 על מכבי פתח תקווה לאחר שאחרונה ניצחה את המשחק הראשון, לאחר העפלתו לגמר עונה שנייה ברציפות הפסיד קוקיה ויבנה להפועל כפר קאסם והקבוצה נשארה בליגה הלאומית, לאחר מכן סיים את תפקידו בקבוצה והוחלף בשלומי כהן.

 קריירה כמאמן 
במאי 2021 חתם קוקיה כמאמן הראשי של אליצור יבנה מהליגה הלאומית, והחליף את יניב בורגר.

לקראת עונת 2024/25 מונה למאמן מכבי מעלה אדומים שירדה מהליגה הלאומית ותשתתף במחוז הדרומי של הליגה הארצית.

 חייו האישיים 
בנובמבר 2017 יצא קוקיה מהארון בכתבה לספורט 5 ובכך היה לכדורסלן הפעיל הראשון בישראל שיצא מהארון כהומוסקסואל. הוא חי עם בן זוגו ג'ואי, רקדן במקצועו, והשניים מגדלים את שתי בנותיהם.

קישורים חיצוניים

 פרופיל באתר ONE


 הערות שוליים 

קטגוריה:כדורסלני נבחרת ישראל
קטגוריה:מאמני עירוני רמת גן
קטגוריה:מאמני אליצור יבנה
קטגוריה:כדורסלני הפועל תל אביב
קטגוריה:כדורסלני עירוני נהריה
קטגוריה:כדורסלני הפועל גליל עליון
קטגוריה:כדורסלני בני השרון
קטגוריה:כדורסלני מכבי חיפה
קטגוריה:כדורסלני הפועל חולון
קטגוריה:כדורסלני הפועל ירושלים
קטגוריה:יבנה: כדורסלנים
קטגוריה:ספורטאים להט"בים ישראלים
קטגוריה:כדורסלנים להט"בים
קטגוריה:בוגרי תיכון גינסבורג (יבנה)
קטגוריה:ישראלים שנולדו ב-1981